61965J0010
DOMSTOLENS DOM
AF 8. JULI 1965
Waldemar Deutschmann
mod Forbundsrepublikken Tyskland
Sag 10/65
Processprog: Tysk
Angående:
en anmodning, som i medfør af EØF-traktatens artikel 177 er indgivet til Domstolen af forvaltningsdomstolen i Frankfurt am Main for i den for denne ret verserende sag at opnå en præjudiciel afgørelse vedrørende fortolkningen af artikel 95 i EØF-traktaten.
Domskonklusion:
En skat på udstedelsen af en importlicens, uden hvilken importen ikke ville være mulig, henhører ikke under artikel 95 i EØF-traktaten.
Generaladvokatens forslag til afgørelse:
Artikel 95 — 1 i traktaten bør fortolkes således, at den kun omfatter de interne afgifter, som både belaster importen og den nationale produktion, men den første mere end den sidste.
Sammendrag
EØF's politik — fælles regler — fiskale bestemmelser — importlicenser — skat på udstedelsen af disse falder ikke ind under begrebet afgifter i den betydning, der er forudsat i EØF-traktaten
En skat på udstedelsen af en importlicens, uden hvilken importen ikke ville være mulig, henhører ikke under artikel 95 i EØF-traktaten, idet en sådan skat har den samme virkning på den frie varebevægelighed som en toldafgift.
Jf. sammendrag nr. 5 i dom de forenede sager 2 og 3/62, Sml. 1954 — 64, s. 339.